open-index/open-wikipedia-markdown huggingface dataset:
அகலக்குர்கி

**அகலக்குர்கி** (*Agalagurki*) என்பது இந்தியாவின் கர்நாடக மாநிலத்தில் உள்ள ஒரு கிராமமாகும். சிக்கபள்ளாப்பூர் மாவட்டத்தில் சிக்கபள்ளாப்பூர் தாலுக்காவில் இக்கிராமம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அகலக்குர்கி கிராமத்தின் மக்கள் தொகை 2827 ஆக இருந்தது. இம்மக்கள் தொகையில் 1435 ஆண்களும் 1392 பெண்களும் இருந்தனர். 

அகலக்குர்கியில் 0-6 வயதுடைய குழந்தைகள் 197 பேர் இருந்தனர். இதில் 99 ஆண் குழந்தைகளும் 98 பெண் குழந்தைகளும் இருந்தனர். மக்கள் தொகையில் சராசரி பாலின விகிதம் 970 ஆகும். கர்நாடக மாநில சராசரியான 973 என்பதை விட இது குறைவாகும். 

2011 மக்கள் தொகை கணக்கெடுப்பின்படி, அகலக்குர்கியின் கல்வியறிவு விகிதம் 81.3% ஆகும்.  சிக்கபள்ளாபுரா மாவட்டத்தின் 62.4% உடன் ஒப்பிடும்போது அகலக்குர்கி கிராமம் அதிக கல்வியறிவு விகிதத்தைக் கொண்டுள்ளது. அகலக்குர்கி கிராமத்தில் ஆண்களின் கல்வியறிவு விகிதம் 86.9% ஆகவும், பெண்களின் கல்வியறிவு விகிதம் 75.5% ஆகவும் உள்ளது.

## மேலும் காண்க
* கர்நாடக மாவட்டப் பட்டியல்
* சிக்கபள்ளாப்பூர்

## மேற்கோள்கள்

## வெளி இணைப்புகள்
* https://web.archive.org/web/20190310100553/http://www.chikballapur.nic.in/

பகுப்பு:கர்நாடகாவிலுள்ள கிராமங்கள்
பகுப்பு:சிக்கபள்ளாபூர் மாவட்டம்
சப்ரா சட்டமன்றத் தொகுதி

**சப்ரா சட்டமன்றத் தொகுதி** *(Chhabra Assembly Constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரான் மாவட்டத்தில் அமைந்துள்ளது. சப்ரா, ஜாலாவார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
வலேரி பார்சுகோவ்

**வலேரி பார்சுகோவ்** (*Valeri Barsukov*) சோவியத் உருசியாவைச் சேர்ந்த ஒரு புவியியலாளர் ஆவார். வலேரி லியோனிடோவிச் பர்சுகோவ் என்ற பெயராலும் அறியப்படுகிறார். 1928 ஆம் ஆண்டு மார்ச்சு மாதம் 14 ஆம் தேதியன்று சோவியத் ஒன்றியத்தின் மாசுக்கோ நகரத்தில் இவர் பிறந்தார். விண்வெளி அறிவியல் மற்றும் கோள் அறிவியலின் ஒரு கிளையான ஒப்பீட்டு கோளறிவியல் மற்றும் புவி வேதியியல் துறையில் பணியாற்றினார். 1976 ஆம் ஆண்டு முதல் 1992 ஆம் ஆண்டு வரை விளாடிமிர் இவானோவிச்சு வெர்னாட்சுக்கி புவி வேதியியல் நிறுவனத்தின் இயக்குநராக இருந்தார். 1987 ஆம் ஆண்டில் தனது பணிக்காக விளாடிமிர் இவானோவிச்சு வெர்னாட்சுக்கி  தங்கப் பதக்கத்தைப் பெற்றார். செவ்வாய் கிரகத்தில் உள்ள ஒரு பள்ளம் இவரது நினைவாகப் பெயரிடப்பட்டது. 1992 ஆம் ஆண்டு சூலை மாதம் 22 ஆம் தேதி மாசுக்கோவில் இவர் இறந்தார். 

## மேற்கோள்கள்

## வெளி இணைப்புகள்

பகுப்பு:1928 பிறப்புகள்
பகுப்பு:1992 இறப்புகள்
பகுப்பு:சோவியத் அறிவியலாளர்கள்
பகுப்பு:சோவியத் புவிவேதியியலாளர்கள்
கசுனாரி தோமன்

**கசுனாரி தோமன்** (*Kazunari Dōmen*) சப்பான் நாட்டைச் சேர்ந்த ஒரு வேதியியலாளர் ஆவார். டோக்கியோ பல்கலைக்கழகம் மற்றும் சின்சூ பல்கலைக்கழகத்தில் பணியாற்றினார். ஒளிச்சேர்க்கை நீர் பிரித்தல் மூலம் ஐதரசன் வாயுவை பெரிய அளவில் தயாரிப்பது குறித்த பணிக்காக இவர் அறியப்படுகிறார்.

## வாழ்க்கைக் குறிப்பு
கசுனாரி தோமன் 1976 ஆம் ஆண்டு டோக்கியோ பல்கலைக்கழகத்தில் வேதியியலில் இளநிலைப் பட்டம் பெற்றார்.  1979 ஆம் ஆண்டு முதுநிலைப் பட்டமும், 1982 ஆம் ஆண்டு வேதியியலில் முனைவர் பட்டமும் பெற்றார். சில குறைக்கடத்திப் பொடிகளில் ஒளிச்சேர்க்கை வினை குறித்து இவரது  ஆய்வறிக்கை அமைந்திருந்தது. அதே ஆண்டில்  டோக்கியோ தொழில்நுட்ப நிறுவனத்தில் உதவிப் பேராசிரியராக இவர் நியமிக்கப்பட்டார். 1985/86 ஆம் ஆண்டுகளில் கலிபோர்னியாவின் சான் இயோசில் உள்ள ஐபிஎம் அல்மடன் ஆராய்ச்சி மையத்தில் முதுநிலைப் பட்டதாரியாகப் பணியாற்றினார். 1990 ஆம் ஆண்டு டோக்கியோ தொழில்நுட்ப நிறுவனத்தில் இணைப் பேராசிரியராகப் பதவி உயர்வு பெற்ற இவர், 1996 ஆம் ஆண்டு முழுப் பேராசிரியர் பதவியைப் பெற்றார். தோமன் 2004 ஆம் ஆண்டு பேராசிரியராக தனது பழைய கல்லூரிக்குத் திரும்பினார். தகாசி இசாடோமியுடன் சேர்ந்து, 2017 ஆம் ஆண்டு முதல் சின்சூ பல்கலைக்கழகத்தில் ஓர் ஆராய்ச்சி ஆய்வகத்தையும் நடத்தி வருகிறார். தனது ஆய்வுகள் மூலம், ஆற்றல் மற்றும் சுற்றுச்சூழல் பிரச்சினைகளைத் தீர்ப்பதை நோக்கமாகக் கொண்டு இவர் இயங்கி வருகிறார்.

## விருதுகள்
நீர் பிரிப்பு மற்றும் சூரிய ஐதரசன் உற்பத்தி அமைப்புகளின் கட்டுமானத்திற்கான ஒளிச்சேர்க்கையாளர்கள் பற்றிய அடிப்படை ஆராய்ச்சிக்காக 2024 ஆம் ஆண்டில் கிளாரிவேட்டு சைட்டேசன் பரிசு பெற்றார்.

## மேற்கோள்கள்

## மேலும் வாசிக்க
* 

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:சப்பானிய வேதியியலாளர்கள்
பகுப்பு:வேதியியலாளர்கள்
மாசு நீக்கல்

**மாசு நீக்கல்** (*Decontamination*) என்பது ஒரு பொருள் அல்லது பகுதியில் உள்ள இரசாயனங்கள், நுண்ணுயிரிகள் மற்றும் கதிரியக்கப் பொருட்கள் உள்ளிட்ட மாசுபாடுகளை அகற்றும் செயல்முறையாகும். கிருமி அகற்றம், அழுக்கு நீக்கம், தூய்மையாக்கல் என்று பலபெயர்களால் இச்செயல்முறை அழைக்கப்படுகிறது. பொதுவாக மனிதர், சூழல் அல்லது பொருட்களுக்கு தீங்கு விளையாமல் இருக்க இச்செயல்முறை மேற்கொள்ளப்படுகிறது. சுத்தம் செய்வதற்கு மாறாக, அத்தகைய மாசுபாடுகளால் ஏற்படும் ஆபத்தை குறைக்க எடுக்கப்பட்ட குறிப்பிட்ட நடவடிக்கையும் மாசு நீக்கும் நடவடிக்கையாகவே குறிக்கப்படுகிறது. 

பல் மருத்துவம், அறுவை சிகிச்சை மற்றும் கால்நடை அறிவியல் உள்ளிட்ட மருத்துவ சூழல்களில், உணவு தயாரிக்கும் செயல்பாட்டில், சுற்றுச்சூழல் அறிவியலில் மற்றும் தடயவியல் அறிவியலில் மாசு நீக்கும் செயல்முறை பொதுவாகப் பயன்படுத்தப்படுகிறது.

## மாசு நீக்கும் முறைகள்
மாசுக்களை பாதுகாப்பாக நீக்கி, அந்த இடத்தை மீண்டும் பாதுகாப்பாகப் பயன்படுத்தக்கூடிய நிலைக்கு கொண்டு வருவதற்கு பல முறைகள் பயன்படுகின்றன.

தண்ணீரால் கழுவுதல், சோப்பால் சுத்தம் செய்தல், சூடாக்கி வடிகட்டி சுத்தம் செய்தல் போன்றவை இயற்பியல் செயல்முறைகளாகும். கிருமிநாசினி, ஆல்ககால், போன்ற இரசாயனங்களை பயன்படுத்தி சுத்தம் செய்தல் வேதியியல் செயல்முறைகளாகும். பாக்டீரியா, வைரசு, பூஞ்சை போன்ற உயிரியல் மாசுக்களை அகற்றும் செயல்முறைகள் உயிரியல் செயல்முறைகளாகும். கதிர்வீச்சு துகள்கள் படிந்திருந்தால் அவற்றை கழுவி, சுரண்டி அல்லது சிறப்பு முறைகளால் அகற்றுதல் கதியக்க மாசு நீக்கல் எனப்படுகிறது. 

*நோய்க்கிருமி எதிர்ப்பு
*தொற்றுநீக்கி, நச்சுக் கொல்லி
*உடல் சுத்தம்
*கிருமியழித்தல்
*மீயொலிசார் தூய்மையாக்கம்
*நீர்த்தூய்மையாக்கம்

பெரும்பாலும் இச்செயல்முறைகள் மருத்துவமனைகள், ஆய்வகங்கள், இரசாயன தொழிற்சாலைகள், விபத்துப் பகுதிகள், தொற்று நோய் பரவல் தடுப்பு தேவைப்படும் இதர பகுதிகள், இராணுவம் போன்ற இடங்களில் இச்செயல்முறைகள் அதிக அளவில் மேற்கொள்ளப்படுகின்றன.

## மேலும் காண்க
** மண் மாசடைதல்

## மேற்கோள்கள்

பகுப்பு:சுகாதாரம்
பகுப்பு:சுகாதார அறிவியல்
பகுப்பு:உடல்நலம்
செலூர்

**செலூர்** (*Chelur*) என்பது இந்தியாவின் கர்நாடக மாநிலத்தில் உள்ள ஒரு நகரமாகும். சிக்கபள்ளாபூர் மாவட்டத்தில் இந்நகரம் ஒரு தாலுக்காகவும் நகரமாகவும்  அமைந்துள்ளது. 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி செலூர்  நகரத்தின் மக்கள் தொகை 5911 ஆக இருந்தது. இம்மக்கள் தொகையில் 2940 ஆண்களும் 2971 பெண்களும் இருந்தனர். 

0-6 வயதுடைய குழந்தைகள் 681 பேர் இருந்தனர். இது கிராமத்தின் மொத்த மக்கள் தொகையில் 11.52% ஆகும். சராசரி பாலின விகிதம் 1011 ஆகும். கர்நாடக மாநில சராசரியான 973 என்பதை விட இது அதிகமாகும். மக்கள் தொகை கணக்கெடுப்பின்படி இந்நகரத்தின்  குழந்தை பாலின விகிதம் 980 ஆகும். இது கர்நாடக சராசரியான 948 என்பதை விட அதிகம்.

கர்நாடகாவை விட செலூர் நகரம் குறைந்த எழுத்தறிவு விகிதத்தைக் கொண்டுள்ளது. 2011 ஆம் ஆண்டில், இந்நகரத்தின் எழுத்தறிவு விகிதம் 73.59 % ஆகும். அப்போது கர்நாடகாவின் எழுத்தறிவு விகிதம் 75.36% ஆகவும் இருந்தது. இவ்விகிதத்தில் ஆண்கள் எழுத்தறிவு விகிதம் 80.16% ஆகவும், பெண் எழுத்தறிவு விகிதம் 67.12% ஆகவும் இருந்தது.

## மேலும் காண்க
* சிக்கபள்ளாப்பூர்
* கர்நாடக மாவட்டப் பட்டியல்
* சிக்கபள்ளாபூர் மாவட்டம்

## மேற்கோள்கள்

## வெளி இணைப்புகள்
* http://Kolar.nic.in/

பகுப்பு:கர்நாடகாவிலுள்ள கிராமங்கள்
பகுப்பு:சிக்கபள்ளாபூர் மாவட்டம்
அட்னான் ஓக்தார்

**அட்னான் ஓக்தார்** (*Adnan Oktar*) (பிறப்பு:2 பிப்ரவரி 1956) இவரது பிற பெயர்கள் *அட்னான் ஹோச்சா* அல்லது *ஹரூன் யாகியா*, துருக்கி நாட்டின் முஸ்லீம் இசுலாமிய கள்ளப்போதகர் ஆவார்.இவர் இசுலாமியப் படைப்புவாதம் எனும் நூலை வெளியிட்டவர். தன்னை ஒரு இசுலாமியத் சமயத் தலைவர் என அறிவித்துக் கொண்டவர்.

குரானை மட்டும் ஏற்றுக் கொண்டு, ஹதீஸ்களை மறுத்த அட்னான் ஓக்தார், 2000 முதல் 2010 ஆண்டுக்கும் பிற்பகுதிக்கும் இடையில், மேற்கத்திய இளம் ஆண்கள் மற்றும் பெண்களை இஸ்லாத்திற்கு மதமாற்றம் செய்யும் "ஒரு பெரும் பிரச்சாரத்தில்"  ஈடுபட்டார். மேலும் இசுலாமிய படைப்புவாதம் மற்றும் பத்திற்கும் மேற்பட்ட நூல்களை தெளிவான விளக்கப்படங்களுடன் வெளியிட்டார். தற்போதைய துருக்கி அதிபர் எர்டோகனுடனின் அரசியலுக்கு துணையாக இருந்தவர் அட்னான் ஓக்தார். எர்டோகன் துருக்கி அதிபராக பொறுப்பெற்ற பிறகு 17 நவம்பர் 2022 அன்று அட்னான் ஓக்தார் 24 குற்ற வழக்குகளில் (மோசடி & பாலியல் குற்றங்கள் உட்பட) நீதிமன்றத்தால் விசாரிக்கப்பட்டு, குற்றவாளி என நிருபிக்கப்பட்டு 8,658 ஆண்டுகள் தண்டனை விதிக்கப்பட்டார்.அட்னான் ஓக்தார் கைது செய்யப்படுவதற்கு முன்னர் இரண்டு அமைப்புகளை நடத்தி வந்தார்:இசுலாமிய படைப்புவாதத்தை பரப்புவதற்கு *பிலிம் அரஸ்திர்மா வக்ஃபி*  (Bilim Araştırma Vakfı) என்ற அமைப்பும்  *மில்லி டெகெர்லெரி கொருமா* (Millî Değerleri Koruma Vakfı) என்ற அமைப்பு உள்நாட்டில் பல்வேறு தார்மீக பிரச்சினைகளை களைய செயல்பட்டது.

இவர் கைது செய்யப்படுவதற்கு முன்னர் இவர் எழுதிய **படைப்பின் அட்லாஸ்** (The Atlas of Creation) எனும் பெருநூலை மேற்கு உலகப் பல்கலைக்கழகங்களுக்கும், அறிவியல் அறிஞர்களுக்கு இலவசமாக அனுப்பி வைத்தார்.

குரானை மட்டும் ஆதரித்து, ஹதீஸ்களை மறுத்த அட்னான் ஓக்தார சன்னி இசுலாம் மற்றும் சியா இசுலாம் மரபுகளை மறுத்து, இஸ்லாத்தின் ஒரு மரபை ஆதரித்தார்.  குரான் அடிப்படையாகக் கொண்டு அட்னான் தொலைக்காட்சிகள் மூலம் தனது உண்மையான இசுலாமியக் கருத்துகளை பரப்பினார்.2005 முதல் 2015ஆம் ஆண்டு முடிய, அட்னான் ஓக்தார் தனிநபர்களுக்கு எதிராக  5,00 அவதூறு வழக்குகளை நீதிமன்றத்தில் தொடுத்தார்.இதன் மூலம் பல புகழ்பெற்ற வலைத்தளங்களை முடக்கினார்.  
## மேற்கோள்கள்

## நூல்கள்
* 

## வெளி இணைப்புகள்
* 
* Taner Edis: Harun Yahya and Islamic Creationism (2003)

பகுப்பு:1956 பிறப்புகள் 
பகுப்பு:துருக்கிய மக்கள்
பகுப்பு:இசுலாமிய கள்ளப் போதகர்கள்
துலைப் பஞ்சி

**துலைப் பஞ்சி** அல்லது **துலாபன்ஜி**  *(Tulaipanji rice ([[வங்காள மொழி|வங்காளம்]]: তুলাইপাঞ্জি)* என்பது இந்தியாவின் மேற்கு வங்காளத்தைச் சேர்ந்த ஒரு இந்திய நெல் சாகுபடியாகும். இது உத்தர் தினாஜ்பூர் மாவட்டத்தின் இராய்கஞ்ச் துணைப்பிரிவிலும், தெற்கு தினாஜ்பூர் மாவட்டத்தின் சில பகுதிகளிலும் முக்கியமாக வளர்க்கப்படும் ஒரு பூர்வீக நறுமண நெல் வகையாகும். 2012 ஆம் ஆண்டில், மேற்கு வங்க அரசு லண்டன் ஒலிம்பிக்கில் உணவு விழாவிற்கு துலைபஞ்சி அரிசியை அனுப்பியது. மேலும் இந்த அரிசிக்கு 2017 ஆம் ஆண்டு,  புவிசார் குறியீடு (GI) வழங்கப்பட்டுள்ளது.

## பெயர் மரபு
துலைபஞ்சி" என்ற பெயர் "பஞ்சி" என்ற வார்த்தையின் கலவையாகும், அதாவது அரிசி, மற்றும் "துலை" என்ற வார்த்தையின் அர்த்தம் இலகுவானது அல்லது மென்மையானது. இது மேற்கு வங்காளத்தைச் சேர்ந்த பல நூற்றாண்டுகள் பழமையான பாரம்பரிய  நெல் வகையாகும், இது இன்றும் அப்பகுதி உண்ணப்படுகிறது.சமீபத்திய ஆண்டுகளில், இந்த அரிசி அதன் லேசான மற்றும் வெண்ணெய் சுவை, ஊட்டச்சத்து மதிப்பு மற்றும் நுட்பமான நறுமணத்திற்காக பிரபலமடைந்துள்ளது.

## சிறப்பு
துலைபஞ்சி 'பாசுமதி அல்லாத நறுமண அரிசி' என வகைப்படுத்தப்பட்டுள்ளது. இதன் சராசரி நீளம் 5.5 மிமீ, நீளம்/அகல விகிதம் 3.4 மற்றும் நீள்வட்ட விகிதம் 1.6  நடுத்தர நீளமான மற்றும் மெல்லிய தானியத்தைக் கொண்டுள்ளது. சமைத்த அரிசியின் சோறு சுவையானது, நல்ல அமைப்பு, பிரகாசமான தோற்றம், ஒட்டும் தன்மை இல்லாதது மற்றும் மாவுச்சத்தின் ஒரு பகுதியான அதிக அமிலோஸ் உள்ளடக்கம் காரணமாக நொறுங்கக்கூடியது. துலைபஞ்சியில் அமிலோசு - 28.3%, புரதம்  -7.3% உள்ளது. இது 77.1% உமி நீக்கம், 65% அரைத்தல், 54.2% தலை அரிசி மீட்பு மற்றும் 4.0 இல் கார மதிப்பு போன்ற ஒப்பிடக்கூடிய தர அளவுருக்களைக் கொண்டுள்ளது.

பாரம்பரியமாக, துலைபஞ்சி எந்த உரத்தையும் பயன்படுத்தாமல் நடுநிலம் முதல் உயர் நிலம் வரையிலான நிலைகளிலும், ஆகத்து - திசம்பர் காலத்தில் அதாவது மழைக்காலத்திற்குப் பிறகு சணல் அறுவடை செய்யப்பட்ட வயல்களிலும் வளர்க்கப்படுகிறது. வளரும் வயலில் குறைந்த மண் வளம் மற்றும் ஈரப்பத அழுத்தம் பொதுவாக நிலவும், நறுமணம் மற்றும் பிற தரமான அளவுருக்கள் குறைவதால் கனிம உரங்கள் பொதுவாகப் பயன்படுத்தப்படுவதில்லை என கருதப்படுகிறது.

## புவிசார் குறியீடு
இந்திய அறிவுசார் சொத்து அலுவலகத்தால் நிர்வகிக்கப்படும் பொருட்களின் புவியியல் குறியீடுகள் (பதிவு மற்றும் பாதுகாப்பு) சட்டம், 1999 இன் கீழ், அக்டோபர் 24, 2017 அன்று துலைபஞ்சி அரிசிக்கு புவியியல் குறியீடு (GI) மதிப்பு வழங்கப்பட்டது. இந்த பதிவு, GI எண் 530 ஒதுக்கப்பட்டது, இது  ஆகத்து 23, இல் இருந்து 2035 வரை செல்லுபடியாகும், இது அரிசியை மேற்கு வங்கத்தில் உள்ள அதன் குறிப்பிட்ட நிலப்பரப்புடன் தனித்துவமாக இணைக்கப்பட்ட ஒரு தயாரிப்பாக அங்கீகரிக்கிறது, முதலில் விண்ணப்பம் ஆகத்து 24, 2015 அன்று மாநில வேளாண் மேலாண்மை மற்றும் விரிவாக்க பயிற்சி நிறுவனம் (SAMETI) மற்றும் உத்தர பங்கா கிருசி விசுவ வித்யாலயா (UBKV) ஆகியவற்றால் தாக்கல் செய்யப்பட்டது. 2000 களின் முற்பகுதியில் அழிந்த அதன் சாகுபடியை மீட்டெடுத்து புதுப்பித்தல் முயற்சிகளிலிருந்து தோன்றிய இந்த வகையின் பாரம்பரியத்தை இந்த நியமனம் பாதுகாக்கிறது. 

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
பகுப்பு:இந்திய புவிசார் குறியீடுகள்
குவைத்தில் சுகாதாரப் பராமரிப்பு

**குவைத்தில் சுகாதாரப் பராமரிப்பு** (*Healthcare in Kuwait*) தனது குடிமக்களுக்கு அரசு நிதியளிக்கும் சுகாதார அமைப்பைக் கொண்டுள்ளது. இந்த அமைப்பு குவைத்து கடவுச்சீட்டு வைத்திருப்பவர்களுக்கு இலவசமாக சிகிச்சை அளிக்கிறது. குவைத்து நாட்டு குடிமக்கள் அல்லாதவர்களுக்கு சுகாதாரப் பராமரிப்பை வழங்க வருடாந்திர கட்டணம் மற்றும் கட்டாய தனியார் அமைப்புடன் பொது அமைப்பை அணுகும் திட்டம் இங்கு உள்ளது. தனியார் சுகாதார வழங்குநர்கள் நாட்டில் மருத்துவ வசதிகளையும் நடத்துகிறார்கள். அவர்களின் காப்பீட்டுத் திட்டங்களின் உறுப்பினர்களுக்குக் இவ்வசதி கிடைக்கிறது. குவைத்து தொலைநோக்குத் திட்டம் 2035 திட்டத்தின் ஒரு பகுதியாக, பல புதிய மருத்துவமனைகள் திறக்கப்பட்டுள்ளன. 

2019 ஆம் ஆண்டில் கோவிட்டு-19 தொற்றுநோய்க்கு முந்தைய ஆண்டுகளில், குவைத்து அதன் சுகாதாரப் பராமரிப்பு அமைப்பில் மற்ற வளைகுடா ஒத்துழைப்பு கழக  நாடுகளை விட விகிதாசார ரீதியாக அதிகமாக முதலீடு செய்தது. இதன் விளைவாக, பொது மருத்துவமனைத் துறை அதன் திறனை கணிசமாக அதிகரித்தது.  குவைத்தில் தற்போது 20 பொது மருத்துவமனைகள் உள்ளன.  புதிய சேக் இயாபர் அல்-அகமத்து மருத்துவமனை மத்திய கிழக்கின் மிகப்பெரிய மருத்துவமனையாகக் கருதப்படுகிறது.  குவைத்தில் 16 தனியார் மருத்துவமனைகளும் உள்ளன. குறிப்பாக குவைத்து குடிமக்கள் அல்லாதவர்கள் தனியார் துறையை அதிக சரியான நேரத்தில் மற்றும் சிறப்பு பராமரிப்புக்காகப் பயன்படுத்தலாம். 

## மேற்கோள்கள்

பகுப்பு:குவைத்
இருபீனைல் இருசெலீனைடு

**இருபீனைல் இருசெலீனைடு** (*Diphenyl diselenide*) என்பது C6H5)2Se2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். டைபீனைல் டைசெலீனைடு என்ற பெயராலும் இதை அழைக்கலாம். பயன்பாட்டுக்கு எளிமையாக இதை Ph2Se2 என்ற குறியீட்டால் இதை அடையாளப்படுத்துகிறார்கள். இந்த மஞ்சள் நிற திடப்பொருள் பென்சீன்செலீனால் சேர்மத்தின் ஆக்சிசனேற்றப்பட்ட வழித்தோன்றலாகும். கரிமத் தொகுப்பு வினையில் இது PhSe அலகின் மூலமாகப் பயன்படுத்தப்படுகிறது.

## கட்டமைப்பு
ஐதரசன் பெராக்சைடு மற்றும் தொடர்புடைய மூலக்கூறுகளைப் போலவே Ph2Se2  சேர்மம் C2-சமச்சீர்மையை இலட்சியப்படுத்தியுள்ளது. Se-Se பிணைப்பு நீளம் 2.29 Å, C-Se-Se-C பிணைப்பின் இருமுக கோணம் 82° மற்றும் C-Se-Se கோணங்கள் 110° பாகைக்கு அருகில் உள்ளன.

## தயாரிப்பு
கிரிக்னார்டு வினைப்பொருள் வழியாக உருவாக்கப்படும் பென்சீன்செலினாலின் இணை காரமான பென்சீன்செலினாயேட்டை  ஆக்சிசனேற்றம் செய்து இருபீனைல் இருசெலீனைடு தயாரிக்கப்படுகிறது.

:PhMgBr + Se → PhSeMgBr
:2 PhSeMgBr + Br2 → Ph2Se2 + 2MgBr2

மாற்றாக, பீனைல் அயோடைடு சோடியம் செலீனைடுடன் ஒளி தூண்டப்பட்ட தீவிர-அணுக்கருநாட்ட  அரோமாட்டிக்கு பதிலீட்டுக்கு உட்பட்டு பென்சீன் செலினாயேட்டு அயனிகளை உருவாக்குகிறது.:

:PhI&nbsp;+ Na2Se&nbsp;→ PhSeNa&nbsp;+ NaI

## பயன்பாடுகள்
புல் கெண்டை மீனில் உள்ள மெத்தில்பாதரச நச்சுத்தன்மையை இருபீனைல் இருசெலீனைடு  குறைக்கிறது.

## வினைகள்
குறைக்கும் பண்பு இருபீனைல் இருசெலீனைடின் வினைப் பண்பு ஆகும்:
:Ph2Se2 + 2 Na → 2 PhSeNa
PhSeNa என்பது ஆல்கைல் ஆலைடுகள், ஆல்கைல் சல்போனேட்டுகள் (மெசிலேட்டுகள் அல்லது தோசிலேட்டுகள்) மற்றும் எப்பாக்சைடுகளின் அணுக்கருநாட்ட பதிலீடு மூலம் பீனைல்செலீனைல் குழுவை அறிமுகப்படுத்தப் பயன்படும் ஒரு பயனுள்ள மின்னணு மிகுபொருளாகும். கீழே உள்ள எடுத்துக்காட்டு மார்பின் தொகுப்பு வினையிலிருந்து  எடுக்கப்பட்டது.
:

மற்றொரு சிறப்பியல்பு வினை குளோரினேற்ற வினையாகும்:
:Ph2Se2 + Cl2 → 2 PhSeCl

PhSeCl என்பது ஒரு சக்திவாய்ந்த மின்னணு கவரியாகும். ஈனோலேட்டுகள், ஈனால் சிலில் ஈதர்கள், கிரிக்னார்ட்டு வினையாக்கிகள், கரிமலித்தியம் வினையாக்கிகள், ஆல்க்கீன்கள் மற்றும் அமீன்கள் உள்ளிட்ட பல்வேறு மின்னணுமிகுபொருள்களுடன் வினைபுரிந்து PhSe குழுக்களை அறிமுகப்படுத்தப் பயன்படுகிறது. கீழே உள்ள வரிசையில் (சிட்ரைக்னோஃபோலின் தொகுப்பின் ஆரம்ப படிகள்), PhSeCl உடன் ஒரு லாக்டம் ஈனோலேட்டு வினையாக்கியின் வினையால் ஒரு PhSe குழு அறிமுகப்படுத்தப்படுகிறது.  இந்த வரிசை கார்பனைல் சேர்மங்களை அவற்றின் α,β- நிறைவுறா ஒப்புமைகளாக மாற்றுவதற்கான ஒரு சக்திவாய்ந்த முறையாகும்.

:

கிரிக்னார்டு வினைப்பொருட்கள், இலித்தியம் வினைப்பொருட்கள் மற்றும் எசுத்தர் ஈனோலேட்டுகள் (ஆனால் கீட்டோன் ஈனோலேட்டுகள் அல்லது பலவீனமான மின்னணு மிகுபொருள்கள் அல்ல) போன்ற ஒப்பீட்டளவில் சக்திவாய்ந்த அனூக்கரு கவரிகளுடன் வினைபுரியும் போது இருபீனைல் இருசெலீனைடு பலவீனமான மின்னணுகவரி PhSe குழுவின் மூலமாகும். இருபீனைல் இருசெலீனைடு சேர்மத்துடன்  செலீனியத்தின் பாதி வீணாக்கப்படுவதால், PhSeCl அதிக வினைத்திறன் கொண்டும் திறனுள்ளதாகவும் உள்ளது. 

:Ph2Se2 + Nu− → PhSeNu + PhSe−

PhSeCl மிகவும் வலிமையாகவும், இருபீனைல் இருசெலீனைடு மிகவும் பலவீனமாகவும் அல்லது வீணாகவும் இருந்தால் என்-பீனைல்செலினாப்தலிமைடு (N-PSP) பயன்படுத்தப்படுகிறது.

## மேற்கோள்கள்

பகுப்பு:பீனைல் சேர்மங்கள்
பகுப்பு:கரிமசெலீனியம் சேர்மங்கள்
மைந்தர்கி

**மைந்தர்கி** (*Maindargi*) என்பது இந்தியாவின் மகாராட்டிர மாநிலத்தில் உள்ள சோலாப்பூர் மாவட்டத்தின் அக்கல்கோட்டு தாலுகாவில் இருக்கும் ஒரு நகரமும் நகராட்சி மன்றமுமாகும். மைந்தர்கி நகரத்தில் சிறீ சிவாசலேசுவரர் கோவில் உள்ளது.

## புவியியல்
. என்ற புவியியல் ஆள்கூறுகளில் கடல் மட்டத்திலிருந்து 473 மீட்டர்கள் (1551 அடி) உயரத்தில் மைந்தர்கி நகரம் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மைந்தர்கியின் மக்கள் தொகை 11,754 ஆகும். இம்மக்கள் தொகையில் ஆண்கள் சதவீதம் 51% ஆகவும்  பெண்கள் சதவீதம் 49% ஆகவும்  இருந்தது. மைந்தர்கியின் சராசரி கல்வியறிவு விகிதம் 58% ஆகும். இது தேசிய சராசரியான 59.5% என்பதை விடக் குறைவாகும். இதில் ஆண்களின் கல்வியறிவு 70% ஆகவும் பெண்களின் கல்வியறிவு 46% சதவீதமாகவும் இருந்தது. மைந்தர்கி மக்கள் தொகையில் 15% பேர் ஆறு வயதுக்குட்பட்டவர்களாக இருந்தார்கள். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மைந்தர்கியின் மக்கள் தொகை 12,363 ஆகும். இம்மக்கள் தொகையில் ஆண்கள் எண்ணிக்கை 6247 ஆகவும் பெண்கள் எண்ணிக்கை  6146 ஆகவும் இருந்தது. மைந்தர்கியின் சராசரி கல்வியறிவு விகிதம் 67.83% ஆகும். இது தேசிய சராசரியான 82.34% என்பதை விடக் குறைவாகும். இதில் ஆண்களின் கல்வியறிவு 78.24% ஆகவும் பெண்களின் கல்வியறிவு 57.40% சதவீதமாகவும் இருந்தது. மைந்தர்கி மக்கள் தொகையில் 12% பேர் ஆறு வயதுக்குட்பட்டவர்களாக இருந்தார்கள்.
 
## மேற்கோள்கள்


பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:சோலாப்பூர் மாவட்டம்
விசால்பூர்

**விசால்பூர்** (*Visalpur*)  என்பது இந்தியாவின் குசராத் மாநிலத்தின் அகமதாபாத் மாவட்டத்தில் உள்ள தசக்ராய் வட்டத்தில் உள்ள கிராமமாகும். சபர்மதி ஆற்றின் கரைக்கு அருகில் இக்கிராமம் அமைந்துள்ளது. மாவட்ட தலைமையகமான அகமதாபாத்திற்கு மேற்கே 17 கி.மீ தொலைவிலும், தசக்ராயில் இருந்து 2. கி.மீ தொலைவிலும் மாநில தலைநகரான காந்திநகரிலிருந்து 43 கி.மீ. தொலைவிலும் அமைந்துள்ளது. விசால்பூரின் அஞ்சல் குறியீடு 382210 ஆகும். அஞ்சல் தலைமையகம் சர்கேசு ஆகும். இந்திய அரசியலமைப்பு மற்றும் பஞ்சாயத்து இராச்சிய சட்டத்தின் படி விசால்பூர் கிராமம் கிராம பிரதிநிதியால் தேர்ந்தெடுக்கப்பட்ட சர்பஞ்சால் (கிராமத் தலைவர்) நிர்வகிக்கப்படுகிறது.

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:அகமதாபாத் மாவட்டம்
துதானி

**துதானி** (*Dudhani*) என்பது இந்தியாவின் மகாராட்டிர மாநிலத்தில் உள்ள சோலாப்பூர் மாவட்டத்தில் இருக்கும் ஒரு நகரமும் நகராட்சி மன்றமுமாகும். துதானி நகரம் முக்கியமாக சிறீ சித்தராமேசுவரர் கோவில் மற்றும் சையத்பாசா பள்ளிவாசல் ஆகியவை உள்ள புனித இடமாகும்.

## புவியியல்
. என்ற புவியியல் ஆள்கூறுகளில் கடல் மட்டத்திலிருந்து 473 மீட்டர்கள் (1551 அடி) உயரத்தில் துதானி நகரம் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி,  துதானி நகரத்தின் மக்கள் தொகை 12,146 ஆகும். இம்மக்கள் தொகையில் ஆண்கள் சதவீதம் 50% ஆகவும்  பெண்கள் சதவீதம் 50% ஆகவும்  இருந்தது. துதானியின் சராசரி கல்வியறிவு விகிதம் 60% ஆகும். இதில் ஆண்களின் கல்வியறிவு 72% ஆகவும் பெண்களின் கல்வியறிவு 49% சதவீதமாகவும் இருந்தது. துதானி மக்கள் தொகையில் 13% பேர் ஆறு வயதுக்குட்பட்டவர்களாக இருந்தார்கள். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, துதானியின்  மக்கள் தொகை 11,214 ஆகும். இம்மக்கள் தொகையில் ஆண்கள் எண்ணிக்கை 5779 ஆகவும் பெண்கள் எண்ணிக்கை  5435 ஆகவும் இருந்தது. துதானியின் சராசரி கல்வியறிவு விகிதம் 69.78% ஆகும். இது தேசிய சராசரியான 82.34% என்பதை விடக் குறைவாகும். இதில் ஆண்களின் கல்வியறிவு 79.33% ஆகவும் பெண்களின் கல்வியறிவு 59.70% சதவீதமாகவும் இருந்தது. துதானி மக்கள் தொகையில் 12.79% பேர் ஆறு வயதுக்குட்பட்டவர்களாக இருந்தார்கள்.

துதானி நகரத்தில் சிறீ சாந்தலிங்கேசுவர் விரகாட் மடம் மற்றும் சிறீ  சித்தராமேசுவர் கோவில் ஆகியன உள்ளன. மேலும் ஆண்டுதோறும் சனவரி மாதம் 14 ஆம் தேதியன்று இங்கு திருவிழா நடைபெறும். இந்த நகரம் ஆண்டுதோறும் தர்கா உருசு திருவிழாக்களையும் நடத்துகிறது. துதானி நகரத்துக்கு தொடருந்து, பேருந்து வசதிகளும் உள்ளன.

## மேற்கோள்கள்


பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:சோலாப்பூர் மாவட்டம்
தேசிய நெடுஞ்சாலை 330அ (இந்தியா)

**தேசிய நெடுஞ்சாலை 330அ (இந்தியா)** (*National Highway 330A (India)*) பொதுவாக **தே. நெ. 330அ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 30-இன் ஒரு கிளைச்சாலையாகும். தேசிய நெடுஞ்சாலை 330அ உத்தரப் பிரதேச மாநிலம் வழியாகச் செல்கிறது. என். தேசிய நெடுஞ்சாலை 330அ என்பது உத்தரப் பிரதேசத்தில் உள்ள நான்கு வழி நெடுஞ்சாலை ஆகும்.

## சுங்கச்சாவடி
* மில்கிப்பூர்

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் தே. நெ. 130அ

பகுப்பு:இந்திய தேசிய நெடுஞ்சாலைகள்
சுபாசு சிங் (2025)

**சுபாசு சிங்** (*SUBHASH SINGH*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கோபால்கஞ்ச் மாவட்டத்தினைச் சேர்ந்தவர். சுபாசு சிங் 1993ஆம் ஆண்டு கோபால்கஞ்சில் உள்ள உருது கல்லூரியில் இடைநிலை கல்வியினை முடித்துள்ளார். பாரதிய ஜனதா கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் கோபால்கஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2025

## மேற்கோள்கள்

பகுப்பு: பீகார் சட்டமன்ற உறுப்பினர்கள்
தேசிய நெடுஞ்சாலை 330ஆ (இந்தியா)

**தேசிய நெடுஞ்சாலை 330ஆ (இந்தியா)** (*National Highway 330B (India)*) பொதுவாக **தே. நெ. 330ஆ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 330-இன் ஒரு கிளைச்சாலையாகும். தேசிய நெடுஞ்சாலை 330ஆ இந்தியாவின் உத்தரப் பிரதேசம் மாநிலத்தின் வழியாகச் செல்கிறது.

## வழித்தடம்
*கோண்டா-ஜார்வால்

## சந்திப்புகள்
: கோண்டா அருகே முனையம்
: ஜார்வால் அருகே முனையம்

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் தே. நெ. 330ஆ

பகுப்பு:இந்திய தேசிய நெடுஞ்சாலைகள்
சிதம்பர சந்திரசேகரன்

**சிதம்பர சந்திரசேகரன்** (*Chidambara Chandrasekaran*, 1911–2000) என்பவர் ஒரு குறிப்பிடத்தக்க இந்திய மக்கள்தொகை ஆய்வாளரும், புள்ளியியல் நிபுணரும் ஆவார். இவர் இந்தியா, இங்கிலாந்து, அமெரிக்கா போன்ற நாடுகளில் கல்வி பயின்றார். நாக்பூரில் உள்ள மோரிஸ் கல்லூரியில் இளங்கலைப் பட்டம் பெற்றார், அதைத் தொடர்ந்து நாக்பூர் பல்கலைக்கழகத்தில் முதுகலை பட்டமும், 1938 இல் இலண்டன் பல்கலைக்கழகக் கல்லூரியில் புள்ளியியல் துறையில் முனைவர் பட்டமும் பெற்றார். 1947 இல் ஜான்ஸ் ஹாப்கின்ஸ் சுகாதாரம் மற்றும் பொது சுகாதாரப் பள்ளியிலிருந்து இவருக்கு எம்.பி.எச் பட்டம் வழங்கப்பட்டது.

சில வெளியீடுகளில் இவரது பெயர் "சந்திர சேகர்" என்று பலுக்கப்பட்டுள்ளது என்பதை நினைவில் கொள்க. இவர் நோபல் பரிசு பெற்ற இருவருடன் தொடர்புடையவர்: ச. வெ. இராமன் இவரது மாமா,  சுப்பிரமணியன் சந்திரசேகர் இவரது உறவினர்.

## தொழில் வாழ்க்கை
இவர் ஐக்கிய நாடுகள் அவை மற்றும் உலக வங்கியில் பல்வேறு பதவிகளில் இருந்துள்ளார். சர்வதேச மக்கள்தொகை அறிவியல் ஆய்வு ஒன்றியத்தின் (IUSSP) தலைவராக தேர்ந்தெடுக்கப்பட்டு 1969 முதல் 1973 வரை அந்தப் பதவியில் இருந்தார். பல்வேறு இந்தியப் பல்கலைக்கழகங்களில் கல்வியியல் பதவிகளை வகித்தார். 1941 முதல் 1948 வரை மற்றும் 1954–8 வரை  அகில இந்திய சுகாதாரம் மற்றும் பொது சுகாதார நிறுவனத்தில் (அப்போது கல்கத்தா பல்கலைக்கழகத்தின் ஒரு பகுதியாக இருந்தது) உயிரியல் புள்ளியியல் பேராசிரியராகப் பணியாற்றினார். அதைத் தொடர்ந்து 1959 முதல் 1964 வரை மும்பையில் உள்ள மக்கள்தொகை பயிற்சி மற்றும் ஆராய்ச்சி மையத்தின் இயக்குநராக (பின்னர் சர்வதேச மக்கள்தொகை அறிவியல் நிறுவனம் என பெயர் மாற்றப்பட்டது) பணியாற்றினார்.

## ஆய்வுகள்
ஐக்கிய நாடுகள் அவை மற்றும் இந்திய அரசாங்கத்தின் நிதியுதவியுடன் செய்யப்பட்ட மைசூர் மக்கள்தொகை ஆய்வின் முதன்மை ஆய்வாளராக சந்திரசேகரன் இருந்தார். இது வளரும் நாட்டில் கருத்தடை பயன்பாடு உள்ளிட்ட கருவுறுதல் தொடர்பான தகவல்களை சேகரிப்பதிலும், கருவளக் காரணிகள் குறித்த பகுப்பாய்வுகளுக்கு அத்தகைய தரவுகளைப் பயன்படுத்தலாம் என்பதை நிரூபிப்பதிலும் ஒரு முன்னோடி கணக்கெடுப்பாகும். இந்தியாவில் பார்சிகளின் மக்கள்தொகை குறைதல் மற்றும் வங்காள பெண்களின் இனப்பெருக்க முறைகள் குறித்தும் ஆராய்ந்தார்.

சந்திரசேகரன் இந்தியாவில் குடும்பக் கட்டுப்பாடு கொள்கையை தீவிரமாக ஊக்குவிப்பவராக இருந்தார். மேலும் குறைந்தபட்சம் ஒரு சந்தர்ப்பத்திலாவது மறைந்த இந்தியப் பிரதமர் ஜவகர்லால் நேருவுக்கு மக்கள்தொகை குறைத்தல் தொடர்பான விஷயங்களில் ஆலோசனை வழங்கினார்.

## சான்றுகள்

The Life and Works of a Demographer: An Autobiography. 1999. by Chidambara Chandrasekaran. New Delhi: Tata McGraw-Hill.
See also John C. Caldwell review of the book published in Population Studies, vol. 54 no. 3, pp.&nbsp;354–5.

## வெளி இணைப்புகள்
* IUSSP: Chandrasekaran obituary

பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
பகுப்பு:சந்திரசேகர் குடும்பம்
பகுப்பு:2000 இறப்புகள்
பகுப்பு:1911 பிறப்புகள்
இராம்சேவக் சிங் குசுவாகா

**இராம்சேவக் சிங் குசுவாகா** (Ramsewak Singh Kushwaha) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவார் ஐக்கிய ஜனதா தளம் அரசியல் கட்சியின் உறுப்பினர் ஆவார்.

## வாழ்க்கை
### இளமை
இராம்சேவாக் சிங் இவர் உச்சககான் சட்டமன்றத் தொகுதிக்கு உட்பட்ட அசுனந்த் தோலா கிராமத்தில் வசிப்பவர். சிங் பீகாரின் கொய்ரி இனக்குழுவினைச் சேர்ந்தவர். இவர் இளநிலை மருத்துவம், முதுநிலை மருத்துவம் படங்களைப் பெற்றுள்ளார். அரசியலில் சேருவதற்கு முன்பு, இவர் மருத்துவராக இருந்தார்.

### அரசியல்
இராம்சேவக் சிங் குசுவாகா பீகார் சட்டப்பேரவைத் தேர்தலில் தொடர்ச்சியாக ஐந்து முறை சட்டமன்ற உறுப்பினராக பணியாற்றியுள்ளா. இவர் கதுவா சட்டமன்றத் தொகுதியினைப் பிரதிநிதித்துவப்படுத்தி, 2019ஆம் ஆண்டில் நிதீசு குமார் அரசாங்கத்தில் முதல் முறையாக அமைச்சரானார். இதற்கு முன்பு, இவர் ஆளும் ஐக்கிய ஜனதா தளத்தின் தலைமைக் கொறடாவாக இரண்டு முறை பதவி வகித்துள்ளார். சட்டமன்ற உறுப்பினராக ஆவதற்கு முன்பு, பாலேசுரா ஊராட்சியின் தலைவராகவும் இருந்துள்ளார். முகியா தேர்தலில் வெற்றி பெற்ற பிறகு, இவர் முதல் முறையாக கதுவா சட்டப்பேரவைத் தொகுத்யிலிருந்து நிதீசு குமாரின் ஐக்கிய ஜனதா தளக் கட்சியின் சின்னத்தில் போட்டியிட்டு வெற்றிபெற்றார். இதைத் தொடர்ந்து பீகார் சட்டமன்ற உறுப்பினர் பதவிக்கு இவர் தொடர்ச்சியாக நான்கு தேர்தல் வெற்றிகளைப் பெற்றார்.

2001ஆம் ஆண்டில் கதுவா சட்டமன்றத் தொகுதியின் பலேசுரா பஞ்சாயத்தின் தலைவர் முகியா பதவிக்கு போட்டியிடுவதன் மூலம் சிங் தனது அரசியல் வாழ்க்கையைத் தொடங்கினார். இவர் முகியா தேர்தலில் 170 வாக்குகள் வித்தியாசத்தில் வெற்றி பெற்றார். முதல் முறையாக பிப்ரவரி 2005இல், பீகார் சட்டமன்றத்திற்கு 7,700 வாக்குகள் வித்தியாசத்தில் ஐக்கிய ஜனதா தளம் சார்பில் வெற்றி பெற்றார். இதே ஆண்டு நவம்பரில் நடைபெற்ற இடைத்தேர்தலில், இவர் மீண்டும் 8,000 வாக்குகள் வித்தியாசத்தில் வெற்றி பெற்றார். 2010 தேர்தலில் 22,000 வாக்குகள் வித்தியாசத்தில் வெற்றி பெற்றார். பின்னர் 2015ஆம் ஆண்டில், மாநில சட்டமன்றத் தேர்தலில் 23,000 வாக்குகள் வித்தியாசத்தில் நான்காவது முறையாக வெற்றி பெற்றார். மீண்டும் ஐந்தாவது முறையாக 2025ஆம் ஆண்டு நடைபெற்றத் தேர்தலிலும் போட்டியிட்டு வெற்றிபெற்றுள்ளார்.

2005ஆம் ஆண்டில், கதுவா சட்டமன்றத் தொகுதி மிர்கஞ்ச் சட்டமன்றத் தொகுதி என்று அழைக்கப்பட்டது. 2010இல் எல்லை வரையறை நடைமுறைக்குப் பிறகு, மிர்கஞ்ச் தொகுதி அந்த வகையில் இல்லாமல் போனது. சிங் 2005ஆம் ஆண்டில் மிர்கஞ்ச் சட்டமன்றத் தொகுதியிலிந்து முதல் சட்டமன்றத் தேர்தலிலும், அந்த ஆண்டின் பிற்பகுதியில் ஒரு இடைத்தேர்தலிலும் வெற்றி பெற்றார், மேலும் இது கதுவா என்று மறுபெயரிடப்பட்டதைத் தொடர்ந்து, இதே தொகுதியிலிருந்து தொடர்ச்சியாக நான்கு வெற்றிகளைப் பெற்று மேலும் இரண்டு தேர்தல்களில் வெற்றி பெற்றார். இவரது அரசியல் சாதனைகள் காரணமாக, இவர் 2019இல் சமூக நலத்துறை அமைச்சராக நியமிக்கப்பட்டார்.

2020 கதுவா சட்டமன்றத் தொகுதியில், இவரை இராஜேசு குமார் சிங் தோல்வியடையச் செய்தார்.

2025 பீகார் சட்டப்பேரவைத் தேர்தலில், இராச்டிரிய ஜனதா தளத் தலைவர் இராஜேசு சிங் குசுவாகாவிற்ற்கு எதிராக ஐக்கிய ஜனதா தளம் மீண்டும் இவரை நிறுத்தியது. இந்தத் தேர்தலில், கோபால்கஞ்ச் மாவட்டத்தின் கதுவா சட்டமன்றத் தொகுதியிலிருந்து மூன்றாவது முறையாக வெற்றி பெற்றார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
டோங், அருணாச்சலப் பிரதேசம்

**டோங்** (*Dong*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள  அஞ்சாவ் மாவட்டத்தின் வடகிழக்கில், சீனா-மியான்மர் பன்னாட்டு எல்லையை ஒட்டி, மலை உச்சியில் அமைந்த குக்கிராமம் ஆகும்.இந்தியாவின் வடகிழக்குக்கோடியில் அமைந்த டோங் கிராமத்தில் தான், இந்தியாவில் முதன்முதலாக சூரியோதம் காணப்படுகிறது. டோங் கிராமம் லோகித் ஆற்றின் கிழக்குக் கரையில் அமைந்துள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, டோங் கிராமத்தில் 4 குடியிருப்புகளும், 15 குடியிருப்பாளர்களும் உள்ளனர். இக்கிராமத்தில் வாழும் மிஷ்மி மக்கள் பௌத்த சமயத்தைப் பின்பற்றுகின்றனர்..

## வேளாண்மை
இக்கிராமத்தின் முதன்மை வேளாண்மைத் தொழில் நெல் மற்றும் மக்காச் சோளம் பயிரிடுதல் ஆகும். மேலும் பன்றி, கோழி வளர்ப்புத் தொழில்களில் ஈடுபட்டுள்ளனர். 
## சுற்றுலா
இந்தியாவில் முதலில் சூரியோதம் நிகழும் கிராமம் என்பதால், இக்கிராமத்தை *உதய சூரியனின் நிலம்* என்று அழைக்கப்படுகிறது. 29 டிசம்பர் 2025 முதல் 2 சன்வரி 2025 முடிய  ஆண்டுதோறும் இக்கிராமத்தில் *டோங் சூரியோதம் விழா* கொண்டாடப்படுகிறது.

## போக்குவரத்து
இக்கிராமம் வழியாகச் செல்லும் மெக்மோகன் கோடு பன்னாட்டு எல்லையை ஒட்டி  நீளத்திற்கு மாகோ-திங்பு-விஜயநகர் பகுதிகளை இணைக்கும் எல்லைப்புற நெடுஞ்சாலைத் திட்டம் செயல்படுத்த திட்டமிடப்பட்டுள்ளது.

## மேற்கோள்கள்

## ஆதாரங்கள்

*
*

## வெளி இணைப்புகள்
*NorthEastCulture

பகுப்பு:அஞ்சாவ் மாவட்டம்
பகுப்பு:அருணாசலப் பிரதேசத்திலுள்ள ஊர்களும் நகரங்களும்
கோடேஷ்வர்

**கோடேஷ்வர்** (*Koteshwar*), மேற்கு இந்தியாவின் குஜராத் மாநிலத்தில், கச்சு மாவட்டத்தில் மேற்கில் அமைந்த சிறு கிராமம் ஆகும். இக்கிராமத்தில் பண்டைய கோடேஷ்வர் சிவன் கோயில் உள்ளது . இக்கிராமம் கோரி கிரீக் கடல் எல்லைக் கோட்டை ஒட்டியுள்ளது. கட்சு மாவட்டத் தலைமையிடமான புஜ் நகரத்திற்கு வடமேற்கே 178 கிலோ மீட்டர் தொலைவில் கோடேஷ்வர் கிராமம் உள்ளது. இதன் அருகில் குஹர் மோதி மற்றும் நாராயணன் சரோவர் கிராமங்கள் உள்ளது.

சிந்துவில் உள்ள ஹிங்குலாஜ் மாதா சக்தி பீடக் கோவிலை தரிசித்த பக்தர்கள் தங்கள் வழிபாட்டை கோடேஷ்வர் கோயிலில் நிறைவு செய்வதை வழக்கமாகக் கொண்டிருந்தனர்.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 2 குடியிருப்புகள் கொண்ட கோடஷ்வர் கிராமத்தின் மக்கள் தொகை 5 ஆகும்.
## கோடேஷ்வர் கோயில்

## படக்காட்சிகள்


File:Koteshvar1.jpg| கோடேஷ்வர் நுழைவாயில் 
File:Koteshwar Temple.jpg|கோடேஷ்வர் கோயிலின் மாடம்
File:Koteshwar, Kachchh, Gujarat - panoramio.jpg| கடலை நோக்கிய கோடேஷ்வர் கோயில் 
File:Koteshwar Mahadev Temple, Kutch, Gujarat 1.jpg|மாலை நேரக் காட்சி
File:Sunset at Koteshwar.jpg| காடேஷ்வரில் சூரிய அஸ்தமனக் காட்சி


## இதனையும் காண்க
* கோரி கிரீக் கடல் எல்லைக் கோடு
## மேற்கோள்கள்

* This article incorporates Public Domain text from 

பகுப்பு:கட்சு மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
குஹர் மோதி

**குஹர் மோதி** (*Guhar Moti*), மேற்கு இந்தியாவின் குஜராத் மாநிலத்தின் கச்சு மாவட்டத்தில் உள்ள நாராயணன் சரோவர் கிராம ஊராட்சியில், நாராயணன் சரோவர் நீர்த்தேக்கத்தின் அருகில் அமைந்த கிராமம் ஆகும். இதனருகில் நாராயணன் சரோவர் மற்றும் கோடேஷ்வர் கிராமங்கள்  உள்ளது.

## சிறப்பு
இந்தியாவின் மேற்கு கோடியில் அமைந்த குஹர் மோதி கிராமத்தில் இறுதியாக சூரிய அஸ்தமனம் இடம் ஆகும்.
## மக்கள் தொகை பரம்பல்
2011ஆம் ஆம் ஆண்டின் கணக்கெடுப்பின்படி, குஹர் மோதி கிராமம் 42 குடியிருப்புகளும், 195 மக்கள் தொகையும் கொண்டுள்ளது.

## மேற்கோள்கள்

## வெளி இணைப்புகள்
*  Rajiv Gandhi Grameen Vidyutikaran Yojana (RGGVY) report

பகுப்பு:கட்சு மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
கே. சி. ரன்ரெம்சங்கி

**கே. சி. ரன்ரெம்சங்கி** (*K.C. Runremsangi*) (பிறப்பு 1 மார்ச் 1963) ஓர் இந்திய நாட்டுப்புற பாடகர் ஆவார். இவர் “மிசோ நாட்டுப்புறப் பாடலின் ராணி ” என்று அழைக்கப்படுகிறார். மிசோ மொழியில் இவர் பன்னிரெண்டுக்கும் மேற்பட்ட பதிவுகளைச் செய்துள்ளார். 2023 ஆம் ஆண்டில் பத்மசிறீ கௌரவமும், 2017 ஆம் ஆண்டில் சங்கீத நாடக அகாதமி விருதும் இவருக்கு வழங்கப்பட்டது. 

## வாழ்க்கை
ரன்ரெம்சங்கி இந்தியாவின் மிசோரம் மாநிலத்தின் செர்ச்சிப் மாவட்டத்திலுள்ள கெய்டம் என்ற கிராமத்தில் 1 மார்ச் 1963 அன்று பிறந்தார். சிறுவயதிலேயே பாடத் தொடங்கினார். திருமணங்களிலும் தேவாலயத்திலும் பாடி வந்தார். பின்னர், மிசோரத்தின் இசை மற்றும் நுண்கலைகள் நிறுவனத்தில் சேர்ந்தார்.

1986 ஆம் ஆண்டில் இவரது குடும்பம் அய்சாலுக்குக் குடிபெயர்ந்தபோது, ஒரு பாடகராக தனது பாடும் வாழ்க்கையைத் தொடங்கியதாக அனைத்திந்திய வானொலிக்கு அளித்த ஒரு பேட்டியில் தெரிவித்தார். நாட்டுப்புற மற்றும் நற்செய்தி உள்ளிட்ட வகைகளில் ஐம்பது மிஸோ பாடல்களைப் பாட அகில இந்திய வானொலி இவரை நியமித்தது. ஆறு ஆண்டுகளுக்குப் பிறகு இவர் மிசோராம் மாநிலத்தின் கலை மற்றும் கலாச்சாரத் துறையில் பணியாற்ற நியமிக்கப்பட்டார்.

மிசோரமில் நடக்கும் சாப்சர் கட் பண்டிகையில்  நிகழ்ச்சிகளை நிகழ்த்தியுள்ளார். காடுகளை எரித்தபின் எஞ்சியுள்ளவைகளை சுத்தம் செய்தல் என்ற (ஜம் நடவடிக்கை எனப்படும்) கடினமான செயல்பாடு முடிந்தபின், சாப்ச்சர் கட் திருவிழா நிகழ்த்தப்படும்.

## விருதுகள்
50 க்கும் மேற்பட்ட பாடலகளை பாடி பதிவு செய்துள்ளார். கலை மற்றும் கலாச்சாரத்திற்கு இவர் செய்த பங்களிப்பிற்காக இவருக்கு 2023 ஆம் ஆண்டில் இந்தியக் குடியரசுத் தலைவர் ராம் நாத் கோவிந்த் அவர்களால் பத்மசிறீ கௌரவம் வழங்கப்பட்ட்டது. நவம்பர் 2023 இல் மிசோரம் பல்கலைக்கழகம் இவருக்கு கௌரவ முனைவர் பட்டம் வழங்கியது.

2017 ஆம் ஆண்டில் சங்கீத நாடக அகாதமி விருது இவருக்கு வழங்கப்பட்டது.

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்திய நாட்டுப்புற இசைக்கலைஞர்கள்
பகுப்பு:இந்தியப் பாடகர்கள்
பகுப்பு:வாழும் மக்கள்
பகுப்பு:1963 பிறப்புகள்
துங்கபத்ரா நீர்நாய் பாதுகாப்பகம்

**துங்கபத்ரா நீர்நாய் பாதுகாப்பகம்** (*Tungabhadra Otter Conservation Reserve*) இந்தியாவின் முதல் நீர்நாய் பாதுகாப்பு காப்பகம் ஆகும். இது கருநாடகா மாநிலத்தில் விஜயநகர மாவட்டத்தில் அம்பிக்கு அருகில் அமைந்துள்ளது. இந்தக் காப்பகம்   பரப்பளவில் துங்கபத்ரா ஆற்றின் குறுக்கே நீண்டுள்ளது. இந்தப் பகுதி ஆற்று நீர் நாயும்,  மென்மையான ஓடுடைய ஆமைகளுக்கும் நன்கு அறியப்பட்டப் பகுதியாகும்.

## மேற்கோள்கள்

பகுப்பு:நீர்நாய்கள்
பகுப்பு:அம்பி (கர்நாடகம்)
பகுப்பு:இந்திய காட்டுயிர் காப்பகங்கள்
பகுப்பு:கருநாடக மாநிலத்தில் உள்ள காட்டுயிர் புகலிடங்கள்
பகுப்பு:விஜயநகர மாவட்டம்
ஆன்டிடார்கசு

***ஆன்டிடார்கசு*** (*Antidorcas*) என்பது மான் பேரினம் ஆகும். இதில் வாழும் துள்ளல் மான் உட்படப் பல புதைபடிவ இனங்கள் அடங்கும்.

## நவீன வகைப்பாட்டியல்
2013ஆம் ஆண்டில், கேம்பிரிச்சு பல்கலைக்கழகத்தைச் சேர்ந்த ஈவா வெரீனா பார்மன் உள்ளிட்டோர் மூலக்கூறு மற்றும் இழைமணி தரவுகளின் அடிப்படையில் ஆன்டிலோபினி இனக்குழுவின் தொகுதிப்பிறப்பின் திருத்தத்தை மேற்கொண்டனர். துள்ளல் மான், சிவிங்கி மான் (*லிட்டோக்ரானியசு வாலேரி*) ஆகியவற்றை *சைகா* (*சைகா டாடாரிகா*) உடன் சகோதர குழுவாகக் கொண்ட உயிரிக்கிளையினை உருவாக்குகினறன என்பதைக் காட்டினர். *சைகா* மற்றும் துள்ளல் மான் மற்ற ஆன்டிலோபின்களிலிருந்து கணிசமாக வேறுபட்டிருக்கலாம் என்று ஆய்வு சுட்டிக்காட்டியது. 2007 தொகுதிப் பிறப்பு ஆய்வுகள் கூட இரண்டும் ஜெரெனுக்கிற்கு ஒரு உயிரிக்கிளையினை உருவாக்குகின்றன என்று பரிந்துரைத்தது. கீழே உள்ள கிளைவரைபடம் 2013 ஆய்வை அடிப்படையாகக் கொண்டது.

சிற்றினங்கள்

* *[[துள்ளல் மான்|ஆன்டிடோர்காசு]]* *[[துள்ளல் மான்|மார்சுபியாலிசு]]* - துள்ளல் மான்
* † *ஆன்டிடோர்காசு ஆசுட்ராலிசு*
* † *ஆன்டிடோர்காசு போந்தி*
* † *ஆன்டிடோர்காசு ரெக்கி*

## மேற்கோள்கள்
மனார் ஃபயாத்து

**மனார் ஃபயாத்து** (*Manar Fayyad*) என்பவர் இயோர்தான் நாட்டைச் சேர்ந்த வேதியியலாளர் ஆவார். மனார் காலித் ஃபயாத்து, அல் ஃபயாத்து  என்ற பெயர்களாலும்  அறியப்படுகிறார். செருமன் இயோர்டானிய பல்கலைக்கழகத்தின் தலைவராக இருந்தார்.

## வாழ்க்கைக் குறிப்பு
இயோர்டான் பல்கலைக்கழகத்தில் வேதியியலில் இளநிலை (1972) மற்றும் முதுநிலை (1974) பட்டங்களைப் பெற்றுள்ளார். செருமனியின் பான் பல்கலைக்கழகத்தில் வேதியியலில் முனைவர்  (1978) பட்டம் பெற்றுள்ளார். தாண்டல் உலோக அணைவுச் சேர்மங்களில் ஈந்தணைவிகளாக கந்தகம் -நைட்ரசன் மற்றும் பாசுபரசு சேர்மங்கள் என்ற தலைப்பிலாகும். நீர் மேலாண்மை மற்றும் சுற்றுச்சூழலில் இவரது நிபுணத்துவம் இருந்தது. மேலும் இவர் ஐக்கிய நாடுகள் சபையின் மேம்பாட்டுத் திட்டம், பன்னாட்டு மேம்பாட்டுக்கான அமெரிக்க நிறுவனம், சுவீடிய பன்னாட்டு மேம்பாட்டு ஒத்துழைப்பு நிறுவனம், ஐரோப்பிய ஒன்றியம் மற்றும் ஜெர்மன் அரசாங்கம் உள்ளிட்ட அமைப்புகளால் நிதியளிக்கப்பட்ட தேசிய மற்றும் பன்னாட்டு திட்டங்களில் ஈடுபட்டார்.  

1978 ஆம் ஆண்டு முதல் 2013 ஆம் ஆண்டு வரை இயோர்டான் பல்கலைக்கழகத்தில் பகுப்பாய்வு மற்றும் கனிம வேதியியல் பேராசிரியராகவும், 1999 ஆம் ஆண்டு முதல் 2007 ஆம் ஆண்டு வரை அதன் நீர் மற்றும் சுற்றுச்சூழல் ஆராய்ச்சி மற்றும் ஆய்வு மையத்தின் இயக்குநராகவும் (துணை இயக்குநர் 1992-1999) இருந்தார். பின்னர் 2013 ஆம் ஆண்டு முதல் 2017 ஆம் ஆண்டு வரை செருமன் இயோர்டானிய பல்கலைக்கழகத்தின் துணைத் தலைவரானார். 2017 ஆம் ஆண்டு முதல் 2021 ஆம் ஆண்டு வரை தலைவராக நியமிக்கப்பட்டார்.

## மேற்கோள்கள்

## வெளி இணைப்புகள்
*
*

பகுப்பு:வாழும் மக்கள்
பகுப்பு:வேதியியலாளர்கள்
பகுப்பு:ஜோர்தானின் வேதியியலாளர்கள்
கைபோஜியோமைசு

**கைபோஜியோமைசு** (*Hypogeomys*) என்பது மடகாசுகரில் காணப்படும் *நெசோமைடே* குடும்பத்தில் உள்ள கொறித்துண்ணிகளின் பேரினம் ஆகும். மலகாசி இராட்சத எலி (*கைப்போஜியோமைசு ஆன்டிமெனா*) தற்போது அருகிய இனமாகும். இது வரையறுக்கப்பட்ட வரம்பைக் கொண்டுள்ளது. சில ஆயிரம் ஆண்டுகளுக்கு முன்பு இருந்த தொல்லுயிர் எச்சங்களிலிருந்து அறியப்பட்ட மற்றொரு சிற்றினம் *கைபோஜியோமிசு ஆசுட்ராலிசு* ஆகும். *கை. ஆன்டினெமா*  நீளமுள்ளது. இது மடகாசுகரில் மிகப்பெரிய கொறித்துண்ணியாக மாறியது. இதே நேரத்தில் *கை. ஆசுட்ராலிசு* சற்று பெரியதாக அளவில் இருந்ததாகத் தெரிகிறது.

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:கொறிணிகள்
சொர்ணத்தம்மாள்

**சொர்ணத்தம்மாள்** (*Sornathammal*) (1916 -2007)  தமிழ் நாட்டைச் சேர்ந்த இந்திய சுதந்திரப் போராட்ட வீராங்கனை மற்றும் சமூக சீர்திருத்தவாதி ஆவார். இந்திய விடுதலைப் போராட்டதில் இவர் கலந்துக்கொண்டார். 
## ஆரம்பகால வாழ்க்கை மற்றும் குடும்பம்
1916 ஆம் ஆண்டு சென்னை மாகாணத்திற்கு உட்பட்ட மதுரையில் பிறந்தார். கடச்சனேந்தலில் வசித்து வந்த இவர் இந்திய விடுதலைப் போராட்டத்தில் தீவிரமாக பங்கேற்றார்.

## சுதந்திரப் போராட்டத்திற்கான பங்களிப்புகள்
1939 ஆம் ஆண்டு மதுரை மீனாட்சியம்மன் கோவிலுக்குள் பட்டியல் வகுப்பினரை அனுமதிக்க வேண்டி நடைபெற்ற போராட்டத்திற்கு இவர் தலைமை தாங்கினார்.

அக்டோபர் -2- 1942 ஆம் ஆண்டு நடைபெற்ற வெள்ளையனே வெளியேறு இயக்கத்தின் போது இவர் லட்சுமி பாய் அம்மாளுடன் சேர்ந்து மதுரையில் ஒரு பெண்கள் பேரணியை ஏற்பாடு செய்தார். இந்தப் பேரணியில் பங்கேற்றவர்களால்  வெள்ளையனே வெளியேறு என்று முழக்கமிடப்பட்டது.  பேரணியில் பங்கேற்றவர்கள் காவல்துறையினரால் கைதுசெய்யப்பட்டதோடு மட்டுமல்லாமல் கடுமையாக தாக்கப்பட்டனர். எதிர்காலத்தில் இது போன்ற போராட்டங்களில் ஈடுபட மாட்டோம், என்று ஒப்புக் கொண்டு கையெழுத்திடும்படி வலியுறுத்தப்பட்டனர்.  அவர்கள் கையெழுத்திட மறுத்ததனால் இரவில் அழகர்கோவில் அருகே அவர்களின் ஆடைகள் களையப்பட்டு கைவிடப்பட்டனர். இருந்தபோதிலும் இவர் தொடர்ந்து தேசியவாத நடவடிக்கைகளில் பங்கேற்றார்.

பின்னர் 1942 ஆம் ஆண்டு தனிநபர் சத்தியாக்கிரகப் போராட்டத்தில் பங்கு பெற்றதனால் மூன்று மாதங்கள் சிறையில் அடைக்கப்பட்டார். சிறைவாசத்தின் போது காந்திய கொள்கைகளான தன்னம்பிக்கை மற்றும் அகிம்சை எதிர்ப்பு மீதான தனது உறுதிப்பாட்டை பிரதிபலிக்கும் வகையில் காதிநூற்புத் தொழிலில் ஈடுபட்டார்.

## இறப்பு
சொர்ணத்தம்மாள் 2007 ஆம் ஆண்டு காலமானார்.

## மேற்கோள்கள்
 

பகுப்பு:1916 பிறப்புகள்
பகுப்பு:2007 இறப்புகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
மிசுடாசினா

**மிசுடாசினா** (*Mystacina*) என்பது வௌவால் குடும்பமான மிசுடாசினிடேவில் உள்ள ஒரே ஒரு பேரினமாகும். இதில் மூன்று அறியப்பட்ட சிற்றினங்கள் உள்ளன. இவற்றில் நியூசிலாந்து குட்டை வால் வௌவால் (*மிசுடாசினா டியூபர்குலாட்டா*) மட்டுமே இன்றும் உயிர்வாழ்வது உறுதிப்படுத்தப்பட்டுள்ளது. நெருங்கிய தொடர்புடைய நியூசிலாந்து பெரிய குட்டைவால் வௌவால் (*மிசுடாசினா ரோபசுடா*) 1965 முதல் உறுதியாகக் காணப்படவில்லை. மேலும் இது அழிந்துவிட்டதாகக் கருதப்படுகிறது. மூன்றாவது சிற்றினமாக, *மிசுடாசினா மியோசெனாலிசு* உள்ளது. இது சுமார் 19-16 மில்லியன் ஆண்டுகளுக்கு முன்பு மத்திய மியோசீனிலிருந்து அறியப்படுகிறது.

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:வௌவால்கள்
சினேகுல்கா தெட்டோனி

**சினேகுல்கா தெட்டோனி** (*Snegulka Detoni*) என்பவர் சுலோவேனிய நாட்டைச் சேர்ந்த ஓர் இயற்பியலாளர் மற்றும் வேதியியலாளர் ஆவார். 1921 ஆம் ஆண்டு மே மாதம் 22 ஆம் தேதியன்று இவர் பிறந்தார். ஐதரசன் பிணைப்பு குறித்த ஆராய்ச்சிக்காக அறியப்பட்டார். சுலோவேனியா நாட்டில் அறிவியல் மற்றும் தொழில்நுட்ப சாதனைகளுக்காக அளிக்கப்படும் விருதான போரிசு கிட்ரிக் விருது 1961 ஆம் ஆண்டு இவருக்கு வழங்கப்பட்டது. உலுப்லியானா பல்கலைக்கழகத்தின் இயற்பியல் துறையில் இத்தகைய விருது பெற்ற முதல் பெண் ஆராய்ச்சியாளர் சினேகுல்கா தெட்டோனியாவார். 

## விருது
ஐதரசன் பிணைப்பு குறித்த ஆராய்ச்சியில் சினேகுல்கா தெட்டோனியின் பணிக்காக இராபர்ட் பிளிங்குடன் சேர்ந்து இவருக்கு 1961 ஆம் ஆண்டு போரிசு கிட்ரிக் பரிசு வழங்கப்பட்டது.
## இறப்பு
2016 ஆம் ஆண்டு சனவரி மாதம் 14 ஆம் தேதியன்று சினேகுல்கா தெட்டோனி இறந்தார்.

## மேற்கோள்கள்

பகுப்பு:1921 பிறப்புகள்
பகுப்பு:2016 இறப்புகள்
பகுப்பு:பெண் அறிவியலாளர்கள்
பகுப்பு:சுலோவேனிய இயற்பியலாளர்கள்
அஞ்சுவான் மையோடிசு

**அஞ்சுவான் மையோடிசு** (Anjouan myotis) என்பது வெசுபர் வெளவால்களின் ஒரு சிற்றினமாகும். இது கொமொரோசில் மட்டுமே காணப்படுகிறது.

## வகைப்பாட்டியலும் சொற்பிறப்பியலும்
1960ஆம் ஆண்டில் பிரெஞ்சு விலங்கியல் நிபுணர் ஜீன் டோர்சுட் என்பவரால் இது ஒரு புதிய சிற்றினமாக விவரிக்கப்பட்டது. 1886ஆம் ஆண்டில் லியோன் அம்ப்லோட் சேகரித்த மாதிரிகளின் அடிப்படையில் டோர்சுட் இந்த சிற்றினத்தை விவரித்தார். இது மாறுபட்ட வகையில் மலகாசி சுட்டி-காது வெளவாலின்  துணையினமாகக் கருதப்படுகிறது. இருப்பினும், 1995 மற்றும் 2005ஆம் ஆண்டுகளில், இது தனிச்சிற்றினமாக வெளியிடப்பட்டது. "அஞ்சோவானென்சிசு" என்ற சிற்றினத்தின் பெயர் "அஞ்சோவானைச் சேர்ந்தது" என்று பொருள்படும்- இது மாதிரி சேகரிக்கப்பட்ட தீவின் பெயரிலிருந்து பெறப்பட்டது.

## பரவல்
இது கொமொரோசின் அஞ்சுவான் தீவில் மட்டுமே காணப்படுகிறது. 2006ஆம் ஆண்டில் கவனிக்கப்பட்ட நபர் "பெரிதும் தொந்தரவு செய்யப்பட்ட காடு" மற்றும் விவசாய நிலங்களால் சூழப்பட்ட ஒரு சுரங்கப்பாதை வழியாக பறந்து செல்வது பிடிக்கப்பட்டது.

## பாதுகாப்பு
2019ஆம் ஆண்டு நிலவரப்படி, இது பன்னாட்டு இயற்கை பாதுகாப்புச் சங்கத்தின் செம்பட்டியலில் தரவுகள் போதாது இனமாக மதிப்பிடப்பட்டுள்ளது. இது அரிதாகவே கவனிக்கப்படும் இனமாகும். 2006ஆம் ஆண்டில் பிடிபட்ட ஒர் மாதிரி மூலம் 120 ஆண்டுகளுக்கும் மேலாக இந்த சிற்றினத்தின் ஆவணப்படுத்தலைக் குறிக்கிறது.

## மேற்கோள்கள்

பகுப்பு:வௌவால்கள்
அடகூர்

**அடகூர்** (*Adagoor*) இந்தியாவின் கர்நாடக மாநிலத்தில் உள்ள மைசூர் மாவட்டத்தில் இருக்கும் பெரியபட்டினம் தாலுக்காவில் உள்ள ஒரு கிராமம் ஆகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அடகூரின்  மக்கள் தொகை 352 ஆகும். இம்மக்கள் தொகையில் ஆண்கள் எண்ணிக்கை 180 ஆகவும் பெண்கள் எண்ணிக்கை  172 ஆகவும் இருந்தது. அடகூரின் சராசரி கல்வியறிவு விகிதம் 70.37% ஆகும். இது தேசிய சராசரியான 75.36% என்பதை விடக் குறைவாகும். இதில் ஆண்களின் கல்வியறிவு 79.27% ஆகவும் பெண்களின் கல்வியறிவு 61.25% சதவீதமாகவும் இருந்தது. அடகூர் கிராமத்தின் மக்கள் தொகையில் 7.95% பேர் ஆறு வயதுக்குட்பட்டவர்களாக இருந்தார்கள்.

## மேலும் காண்க
* மைசூர்
* கர்நாடக மாவட்டப் பட்டியல்

## மேற்கோள்கள்

## வெளி இணைப்புகள்
*

பகுப்பு:கர்நாடகாவிலுள்ள கிராமங்கள்
பகுப்பு:மைசூர் மாவட்டத்திலுள்ள ஊர்களும் நகரங்களும்
பீட்டர் மையோடிசு

**பீட்டர் மையோடிசு** அல்லது சிறிய கருப்பு மையோடிசு (*மையோடிசு அட்டெர்*) என்பது பூச்சிகளை உண்ணக்கூடிய வெளவால்களின் சிற்றினமாகும். இது இந்தோனேசியா, மலேசியா, தாய்லாந்து, வியட்நாம், பிலிப்பீன்சு ஆகிய நாடுகளில் காணப்படுகிறது. இவற்றின் பரவல் குறித்த தகவல்கள் நிச்சயமற்றது. ஏனெனில் மற்ற சில *மையோடிசு* சிற்றினங்களிலிருந்து வேறுபடுத்துவது கடினம். இது முதன்மையாக வெப்பமண்டல ஈரமான தாழ்நிலக் காடுகள், இரண்டாம் நிலை காடு, விவசாயப் பகுதிகள், கிராமங்கள் உள்ளிட்ட பல்வேறு வாழ்விடங்களுக்கு ஏற்றதாகத் தோன்றுகிறது.

## மேற்கோள்கள்

பகுப்பு:வௌவால்கள்
மண்ணின் ஈரப்பத அளவுகள்

**மண்ணின் ஈரப்பத அளவுகள்** (*Soil moisture levels*) தாவரங்களின் வளர்ச்சியைப் பாதிக்கின்றன. மண்ணில் தங்கியிருக்கும் நீரின் அளவே மண் ஈரப்பதம் ஆகும். தாவர வளர்ச்சி, நீர்ப்பாசனம், மண் ஆரோக்கியம் போன்றவற்றுக்கு மண் ஈரப்பதம் மிக முக்கியமானதாகும். புவியீர்ப்பு நீர் மண்ணில் உள்ள பெரிய துளைகள் வழியாக பாய்ந்து வடிகட்டப்படுகிறது.

ஈர்ப்பு விசை நீர் தாவரங்களுக்கு தற்காலிகமாக 24 முதல் 48 மணி நேரம் வரை மட்டுமே கிடைக்கும்.

மண்ணில் நீர் எவ்வளவு உள்ளது என்பதைப் பொறுத்து மண்ணின் ஈரப்பத நிலைகளைப் பின்வருமாறு பிரிக்கலாம். 

*மழை அதிகமாக பெய்யும் போது அல்லது அதிக பாசனம் செய்தபோது மண் முழுவதும் தண்ணீரால் நிரம்பி இருக்கும் ஈரப்பதம். இந்நிலையில் காற்றுக்கு இடமிருக்காது.
*கூடுதல் தண்ணீர் வடிந்துபோன பின்னர், மண் இயல்பாக தக்கவைக்கும் ஈரப்பதம். தாவரங்களுக்கு இதுவே மிகவும் நல்ல நிலை. வேர்களால் சுலபமாக நீரை உறிஞ்ச இயலும்.
*மண் இயல்பாக தக்கவைக்கும் ஈரப்பதத்திற்கும் கிட்டத்தட்ட உலர்ந்த மண்ணுக்கும் இடைப்பட்ட ஓர் ஈரப்பதம். இந்நிலை தாவர வளர்ச்சிக்கு தேவையான முக்கிய ஈரப்பதம் ஆகும்.
*உலர் மண். தாவரங்கள் நீரை எடுத்துக்கொள்ள முடியாத குறைந்த ஈரப்பத நிலை. இந்நிலையில் தாவரங்கள் வாடத் தொடங்கும்.
*நீரிலி மண். நீருக்குப் பதிலாக காற்றே நிரம்பி இருக்கும். இந்நிலை தாவரங்கள் உயிர்வாழ முடியாத நிலையாகும். 

## மண் ஈரப்பத அளவின் முக்கியத்துவம்
*சரியான நீர்ப்பாசனத்தை திட்டமிட உதவும்.
*தாவர நோய்களைத் தடுக்க உதவும்.
*பயிர் விளைச்சலை அதிகரிக்க உதவும்.
*வறட்சியை கணிக்க உதவும்.
*நீர் வீணாவதை தடுக்க உதவும்.

## மேற்கோள்கள்

பகுப்பு:மண் அறிவியல்
குருங்குளம் மேல்பாதி

**குருங்குளம் மேல்பாதி** (*Kurungulam Melpathi*) என்பது இந்தியாவில் தமிழ்நாடு மாநிலத்தில் தஞ்சாவூர் மாவட்டத்தில் தஞ்சாவூர் வட்டத்தில் உள்ள ஒரு கிராமமாகும்.

## மக்கள்தொகை
2011 மக்கள்தொகை கணக்கெடுப்பின்படி, குருங்குளம் மேல்பாதியின் மொத்த மக்கள்தொகை 4,430 ஆகும். இதில் 2273 பேர் ஆண்கள், 2157 பேர் பெண்கள் ஆவர். பாலின விகிதம் 948ஆக இருந்தது. கல்வியறிவு விகிதம் 71.74ஆக இருந்தது.

## மேற்கோள்கள்
உயிரிமருத்துவ தன்னாள்வியல்

**உயிரிமருத்துவ தன்னாள்வியல்** (*Biomedical cybernetics*) என்பது உயிரினங்களில் சமிக்ஞை செயலாக்கம், முடிவெடுத்தல் மற்றும் கட்டுப்பாட்டு கட்டமைப்புகளை ஆராயும் ஓர் அறிவியல் துறையாகும். இந்த ஆராய்ச்சித் துறையின் பயன்பாடுகள் உயிரியல், சூழலியல் மற்றும் சுகாதார அறிவியல் ஆகியவற்றில் உள்ளன. உடல் எப்படி தகவல்களை பரிமாறி, தன்னை கட்டுப்படுத்தி, சமநிலையை பேணுகிறது என்பதை இத்துறை முக்கியமாக ஆய்வு செய்கிறது.

தன்னாள்வியல் என்பது கட்டுப்பாடு, தகவல் பரிமாற்றம் மற்றும் பின்னூட்டம் ஆகியனவற்றைப் பற்றிய ஓர் அறிவியல் துறையாகும். உயிரியலிலும் மருத்துவத்திலும் இதைப் பயன்படுத்தும் போது உயிரிமருத்துவ தன்னாள்வியல் துறை உருவாகிறது.

## புலங்கள்
*உயிரியல் தன்னாள்வியல்
*மருத்துவத் தன்னாள்வியல்

## முறைகள்
*இணைப்புவாதம்- மனித மன செயல்முறைகள் மற்றும் அறிவாற்றல் பற்றிய ஆய்வுக்கான ஒரு அணுகுமுறை. 
*முடிவுக் கோட்பாடு- பகுத்தறிவுத் தேர்வுக் கோட்பாடுஎன்றும் கூறலாம். நிகழ்தகவு, பொருளாதாரம் மற்றும் பகுப்பாய்வு தத்துவத்தின் ஒரு கிளையாகும், இது நிச்சயமற்ற நிலையில் தனிநபர்கள் எவ்வாறு பகுத்தறிவுடன் நடந்துகொள்வார்கள் என்பதை மாதிரியாகக் காட்ட எதிர்பார்க்கப்படும் பயன்பாடு மற்றும் நிகழ்தகவைப் பயன்படுத்துகிறது.
*தகவல் கோட்பாடு-தகவல் கோட்பாடு என்பது தகவலின் அளவீடு, சேமிப்பு மற்றும் தொடர்பு பற்றிய கணித ஆய்வு ஆகும்.
*அமைப்பு உயிரியல்- சிக்கலான உயிரியல் அமைப்புகளின் கணக்கீட்டு மற்றும் கணித பகுப்பாய்வு மற்றும் மாதிரியாக்கம் ஆகும். இது உயிரியல் சார்ந்த ஓர் இடைநிலை ஆய்வுத் துறையாகும்.  உயிரியல் அமைப்புகளுக்குள் சிக்கலான தொடர்புகளில் இத்துறை கவனம் செலுத்துகிறது. 
*அமைப்புகள் கோட்பாடு- அமைப்புகளைப் பற்றிய துறைகளுக்கு இடையிலான ஆய்வு. அதாவது இயற்கையானதாகவோ அல்லது செயற்கையாகவோ இருக்கக்கூடிய ஒன்றோடொன்று தொடர்புடைய, ஒன்றுக்கொன்று சார்ந்த கூறுகளின் ஒருங்கிணைந்த குழுக்கள் இங்கு ஆராயப்படும்.

## மேற்கோள்கள்

*
*
*Kitano, H. (Hrsg.) (2001). Foundations of Systems Biology. Cambridge (Massachusetts), London, MIT Press, .
*

## வெளி இணைப்புகள்
*ResearchGate topic on biomedical cybernetics

பகுப்பு:உயிர்மருத்துவப் பொறியியல்
வினைல் சல்போன்

**வினைல் சல்போன்** (*Vinyl sulfone*) என்பது C4H6O2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். O2S(CH=CH2)2 என்ற கட்டமைப்பு வாய்ப்பாட்டாலும் இதை அடையாளப்படுத்தலாம். இம்மூலக்கூறில் ஒரு சல்போனுடன் பிணைக்கப்பட்ட இரண்டு வினைல் குழுக்கள் காணப்படும். O2S(CH=CH2)R என்ற பொது வாய்ப்பாட்டு வகையைச் சேர்ந்த பல வினைல் சல்போன்களின் தாயாக வினைல் சல்போன் கருதப்படுகிறது. பல வினைல் சல்போன்கள் அறியப்படுகின்றன.

## வினைல் சல்போன்கள்
பீனைல் வினைல் சல்போன், மெத்தில் வினைல் சல்போன்   மற்றும் எத்தில் வினைல் சல்போன் ஆகியவை எடுத்துக்காட்டுகளாகும்.

## தயாரிப்பு
இருவினைல் சல்போன், ஈரசிட்டேட்டு பிசு(2-ஐதராக்சியெத்தில்) சல்பைடில் இருந்து தயாரிக்கப்படுகிறது. இந்த ஈரெசுத்தரை ஐதரசன் பெராக்சைடுடன் சேர்த்து ஆக்சிசனேற்றம்  செய்வதன் மூலம் சல்போன் கிடைக்கிறது. பின்னர் சல்போன் உயர்வெப்பநிலை சிதைவுக்கு உட்படுத்தப்பட்டு இரண்டு சமமான அசிட்டிக் அமிலத்தை நீக்குகிறது.

:(AcOCH2CH2)2SO2 → (CH2=CH)2SO2 + 2 HOAc (Ac = அசிட்டைல்)

மற்ற வினைல் சல்போன்கள் வினைல் சல்போனைப் போலவே தயாரிக்கப்படுகின்றன, அதாவது சல்பைடின் H2O2-ஆக்சிசனேற்றம் மூலம் தயாரிக்கப்படுகின்றன.

## வினைகள் மற்றும் பயன்கள்
வினைல் சல்போன்கள் டையீனோபைல்கள் ஆகும். வினைல் சல்போனுடன் வளையக்கூட்டு வினையைத்  தொடர்ந்து, துத்தநாகத்துடன் குறைப்பு வினை மூலம் பீனைல்சல்போனைல் குழுவை அகற்றலாம்.

வினைல் சல்போன்கள் மைக்கேல் ஏற்பிகள் ஆகும்.  வினைல் சல்போன்கள் சிசுட்டின் எச்சங்கள் போன்ற தையோல்களைச் சேர்க்கின்றன.  வினைல் சல்போன் சாயங்களில் இவற்றின் முக்கிய தொழில்துறை பயன்பாட்டிற்கும் இதே வினைத்திறன் தன்மையே காரணமாகும்..

ஓலிபீன் இரட்டை இடப்பெயர்வு வினைகளின் ஒரு பகுதியாக ருத்தேனியம் வேதியியலில் பீனைல் வினைல் சல்போன் பயன்படுத்தப்பட்டுள்ளது.

வினைல் சல்போன் புரத சுத்திகரிப்புக்குப் பயன்படுகிறது. குறிப்பாக மெர்காப்டோ எத்தனாலுடன் இணைக்கப்படும்போது இது பயனாகிறது.

## வர்த்தகப் பயன்பாடு
வினைல் சல்போன் ஒரு மெல்லுடலிக்கொல்லி பூச்சிக்கொல்லியாகப் பயன்படுகிறது.

## பாதுகாப்பு
இதே போன்ற சேர்மங்களைப் போலவே, வினைல் சல்போனும் ஒரு கண்ணீர் வரவழைக்கும் மற்றும் சரும எரிச்சலூட்டும் பொருளாகும். இதன் குறைந்த நிலையற்ற தன்மை காரணமாக இந்த பண்புகள் ஓரளவு குறைக்கப்படுகின்றன.

## மேற்கோள்கள்

பகுப்பு:தீங்குயிர்க்கொல்லிகள்
பகுப்பு:மருத்துவ வேதியியல்
பகுப்பு:தையீன்கள்
மடிகை

**மடிகை** (*Madigai*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் தஞ்சாவூர் வட்டத்தில் உள்ள ஒரு கிராமம் ஆகும்.

பின்வரும் கிராமங்கள் மடிகையைச் சுற்றியுள்ளன. 
கண்டிதம்பட்டு, சூரக்கோட்டை, குளிச்சப்பட்டு, வளமிரன்கோட்டை, காட்டூர் புதூர், குள்ளங்கரை, கொல்லங்கரை, வல்லுண்டன்பட்டு, இனாத்துக்கன்பட்டி, நாஞ்சிக்கோட்டை, வல்லுண்டன்பட்டு,  திருக்கானூர்பட்டி.

## மக்கள்தொகை
2011 இந்திய மக்கள்தொகைக் கணக்கெடுப்பின்படி, மடிகையில் 1,045 ஆண்கள் மற்றும் 1,095 பெண்கள் என மொத்தம் 2,140 பேர் இருந்தனர். மடிகையின் பாலின விகிதம் 1,047 ஆகவும் எழுத்தறிவு விகிதம் 73.64% ஆகவும் இருந்தது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்